# **Action card for kortvarigt kontrolleret strømafbrud (Brownout)**

### Gælder for tandplejen i Viborg Kommune

Dette action card gælder for: TANDPLEJEN VIBORG

**Ansvarlig**

Lederen er ansvarlig for at sikre nedenstående procedure

**Vigtig info**

* Det er altid muligt at ringe 1-1-2
* Print denne seddel og hæng den op, så den er tilgængeligt for personale
* Efter uge 9 er det muligt at arbejde på sin pc og tilgå data og programmer, såfremt der er strøm på pc’en

**Kommunikation**

* Der vil formentligt ikke komme en varsling forud for en brownout, og det vil derfor ikke være muligt at varsle forældre på forhånd.
* Såfremt risikoen for en brownout stiger, vil Viborg Kommune komme med en central udmelding.
* **Tilmeld SMS-service** med varsel om brownout: Du kan tilmelde dig sms-service til forsyningsområde N1, som dækker vores område i Midtjylland her: <https://n1.dk/drift/sms-service>. Så får du besked om planlagte strømafbrydelser på elnettet.

**Før brownout**

1. **Brandalarmer**: Tjek at brandalarmerne virker. Såfremt at alarmen kører på strøm, skal du sikre at der er backup, fx et nødbatteri.
2. **Automatiske døre:** Undersøg om jeres automatiske døre låser/låser op ved et strømafbrud, og om de manuelt kan låses/ låses op.
3. **Vandforsyningen:** Vandforsyningen vil i nogle områder af Viborg Kommune blive påvirket af en strømafbrydelse. Derfor kan I på forhånd tilgå [Webkort - Viborg Kommune](https://kort.viborg.dk/spatialmap?mapheight=922&mapwidth=1925&label=&ignorefavorite=true&profile=viborg_ekstern&selectorgroups=natur+vandforsyning&layers=theme-dtk_skaermkort_daempet_daf+theme-vandforsyningsomraader_ekstern+theme-vk_miljoe_vv_forsyningssikkerhed+theme-dagi_kommune_0791&opacities=1+1+1+1&mapext=468659.34012268425+6230150.067350396+577454.0427413984+6282110.870632355&maprotation=), og se hvordan forsyningssikkerheden er i jeres område[[1]](#footnote-2).
4. **Overblik over konsekvenser:** I tæt dialog med teknisk service medarbejderen skal der skabes et overblik over, hvilke konsekvenser et strømafbrud vil have. Tag udgangspunkt i listen side 2.
5. **Øvelse**: Gennemfør eventuelt en øvelse, hvor I kortvarigt slukker strømmen i ydertimerne og noter jeres erfaringer.
6. **Elektronisk medicinkort**: På grund af manglende internetforbindelse, vil der ikke være adgang til elektronisk medicinkort. Sørg for at I har et manuelt overblik over livskritisk medicin.
7. **Anæstesi,** **iltapparat, lattergas samt** **behandling og operation**: Vær opmærksom på, at disse også påvirkes af en brownout. Der er dog ikke nogen risiko forbundet med dette, da der er backup på alle funktioner, hvilket er beskrevet yderligere nedenfor (backup er undersøgt d. 20/1 2023 af Louise Grant Sølling)

**Ved varsling og brownout**

* Når Viborg Kommune modtager en varsling om, at der er risiko for en brownout inden for de næste 24 timer, så vil ledere i BU blive orienteret om dette.
* Herefter gennemgår lederen actioncardet for en brownout.
* I bygninger med en elevator, sættes der skilte op om, at elevatorer ikke må benyttes i varslingsdøgnet, medmindre der er børn, som er afhængige af dem. I så fald må de kun bruge elevatoren sammen med en voksen.

**Under brownout**

Når brownouten indtræffer skal lederen hurtigst muligt sende en SMS til Lene Thomsen på 87871001 med institutionens navn, navn på lederen og en kort statusbeskrivelse af situationen det pågældende sted.

Under en brownout skal du være særlig opmærksom på følgende:

|  |  |
| --- | --- |
| Konsekvens | Handling |
| Elektronisk medicinkort  | Kan tilgåes via FMK online, via mobilt bredbånd |
| Anæstesi | Der er batteritid nok på anæstesiapparatet og på det centrale iltsystem/separat iltflaske til at kunne vække patienten. Behandlingen vil skulle afbrydes.  |
| Iltapparat | Der findes på klinikken en separat iltflaske og der er backup på det centrale iltsystem. Der er endnu ikke en dato for installationen, men BE installationer er sat på sagen (20/1 23) |
| Lattergas | Ved brown out vil behandlingen skulle afbrydes, og dermed skal lattergassen ikke bruges. Der er backup på det centrale iltsystem. |
| Behandling og operation | Behandling og operation vil skulle afbrydes og midlertidig løsning vil skulle foretages manuelt.  |
| Journalisering | Hvis dagens journaliseringer ikke er blevet gemt skal disse forsøges genskabt |
| ABA-boks (brandalarm) | Ved strømafbrud vil ABA-boksen:1. Give en fejlmelding, hvor anlægget vil give lyd fra, sig men ikke som alarm.
2. Følg den normale procedure for fejlmeldinger ved at ringe som det er angivet på alarmboksen
3. Når strømmen går, slår backup'en automatisk til (ofte strøm til 72 timer) og vil derfor stadig virke i tilfælde af brand
4. Når backup’en udløber kommer der endnu en alarm, og herfra skal personalet gå brandrunder
 |
| Internetforbindelse I uge 9 2023 installeres der en nødgenerator på Rådhuset, Viborg Kommune  | Før uge 9 2023:* Med en strømafbrydelse vil alle it-brugere i Viborg Kommune miste adgang til alle deres it-systemer. Dette skyldes, at alt datatrafik dirigeres ind til rådhuset til inspektion via firewalls og andet sikkerhedsudstyr, hvorfor rådhuset er et knudepunktet for alt it i Viborg Kommune.

Efter uge 9 2023:* Alt i datacentreret vil fungere ved en brownout, og alle kan tilgå deres it-systemer. Dog med den begrænsning, at hvis man ikke har installeret en nødgenerator lokalt, vil det ikke være muligt at gå på WIFI, printere m.m.. Her vil man i stedet kunne benytte mobilt bredbånd til at skabe forbindelse ind til it-systemerne i rådhuset.
 |
| Vandforsyning og spildevand | **Vandforsyningen** (Noter her, hvorvidt jeres forsyningssikkerhed er påvirket af en strømafbrydelse, jf. ovenstående pkt. 3) **Spildevand**: Under et strømnedbrud kan man fortsat komme af med spildevand, fx kan man skylle ud i toiletter, håndvaske mv., men vandet bliver ikke fyld op igen. |

**Efter brownout**

Når strømmen vender tilbage bør I som *minimum* tjekke følgende strømapprater:

* Køleskabe og fryser
* Døre er låst/ låst op
* Brandalarm
* Kontroller at gasfyr, varmepumpe, andre varmeforsyninger etc. starter op
* Tjek alle maskiner i sterilisationen – det kan være de melder fejl.

**Liste overstrømafbrydelsens konsekvenser i det enkelte hus**

Udarbejd jeres egen liste med konsekvenser af strømafbrud. I kan tage udgangspunkt i nedenstående eksempler og tilføje/slette punkter

Hvilke konsekvenser har et kortvarigt, kontrolleret strømafbrud for Tandplejen

* Alt lys slukker
* Alle units slukker
* Alle apparater i sterilisationen slukker
* Køleskabene slukker
* Pumper til varmen stopper (ingen varme tilgår bygningerne)
* Pumper til varmt brugsvand stopper (ingen varmt vand i bruserne eller vandhanerne)
* Ventilationen stopper
* Ingen wi-fi, internet og kopimaskiner
* Koldt vand i hanerne og toilet skyl vil/vil ikke blive berørt
* Trappeelevatoren kan ikke køre
* Grundvands pumper stopper
* ABA-anlæg starter med at hyle, og giver midtjysk brand og redning besked
* Komme/gå skærme slukker
1. Du kan også tilgå kortet via <https://viborg.dk/om-kommunen/viborg-kommune-paa-kort/> à Vælg ”Viborgerkortet” à Vælg ”Natur og Miljø”, herefter find ”Vandforsyning og kryds af i ”Vandværks forsyningssikkerhed” og ”Vandforsyningsområder” [↑](#footnote-ref-2)